बता दें कि इसस पहले दिल्ली सरकार ने भी त्योहारों के इस मौसम में अपने कुछ कर्मचारियों को तोहफा देने का फैसला किया। दिल्ली की केजरीवाल सरकार की तरफ से कहा गया है कि उन्होंने सातवें वेतन आयोग की सिफारिशों के मुताबिक अपने कर्मचारियों की सैलरी को रिवाइज कर दिया है। दिल्ली सरकार की तरफ से जारी एक बयान में कहा गया है कि मंत्रिमंडल ने हायर एजुकेशन डिपार्टमेंट के सातवें वेतन आयोग से जुडे़ एक प्रस्ताव को मंजूरी दे दी है। अब टीचर्स और उनके समकक्ष कैडरों और विश्वविद्यालयों और कॉलेजों में एडमिनिस्ट्रेटिव पोस्ट वालों की सैलरी बढ़ जाएगी। हालांकि केंद्र सरकार ने हाल ही में अपने सभी कर्मचारियों की सैलरी में बढ़ोतरी की थी। केंद्र सरकार ने केंद्रीय कर्मचारियों का DA 2 फीसदी बढ़ा दिया था। अब केंद्रीय कर्मचारियों का कुल डीए 9 फीसदी हो गया है।